Anscharius Saier

Anscharius ( Oskar) Saier (natus 12 Augusti 1932 in Wagensteig (hodie Buchenbachi); mortuus 3 Ianuarii 2008 Friburgi Brisgoviae) fuit archiepiscopus Friburgi a 1978 usque ad 2002.

 Biographia 
 Iuventus 
Anscharius Saier natus est filius Bertae Saier, natae Saier, et agricolae Adolphi Saier apud Wagensteig in Nigra Silva. Harald Vocke: Im Winter reift das Brot. In: Frankfurter Allgemeine Zeitung, 2 Iunii 1978, p. 10. Discipulus erat in Schola Domestica Lender apud Sasbacum prope Acharae, quam anno 1946 ingressus est. Saier theologiam Catholicam et philosophiam Friburgi et Tubingae studuit.

 Ministeria 
Die 2 Iunii 1957, sacerdos ordinatus est. Vicarius factus est, deinde capellano Friburgi et Mosbaci functus est. Ab anno 1963, discipulus et adiutor academicus in Instituto Canonico Universitatis Monacensis fuit. Anno 1970, Saier doctoratum in Iure canonico apud facultatem theologicam Universitatis Ludovico-Maximilianea Monacensis sub Claudio Mörsdorf accepit propter opus suum Communio in Doctrina Concilii Vaticani II, anno 1973 editum. Ab anno 1970 ad 1977, rector seminarii Catholici Sancti Petri Cellae fuit.

 Episcopus 
Die 7 Aprilis 1972, a Papa Paulo VI Episcopus titularis Dioecesis Rubiconis et Episcopus auxiliaris Friburgi Brisgoviae nominatus est. Episcopus ordinatus est 29 Iunii, ab Archiepiscopo Friburgi Brisgoviae Hermanno Schäufele; co-consecratores fuerunt Carolus Gnädinger, Episcopus auxiliaris Friburgi Brisgoviae, et Georgius Moser, Episcopus Rottenburgensis. Motus Saier erat "In vinculo communionis".

Post electionem a Capitulo Cathedralis Friburgensis, Paulus VI Anscharium Saier Archiepiscopum Friburgensem et Metropolitanum Provinciae Ecclesiasticae Rheni Superioris die 15 Martii 1978 nominavit. In officio inthronizatus est die 3 Maii.
In Conferentia Episcoporum Germanicorum, Saier per multos annos munere vicepraesidis et praesidis Commissionis Pastoralis functus est. Dum munere fungebatur, propter positionem suam contra abortum notus factus est. Anno 1982, una cum episcopis Dioecesis Basileensis et Archidioecesis Argentoratensis, "magnum impulsum" Ergasteriorum atomicorum in regionem reprehendit declaratione communi cui titulus est De Conducta Christiani in Conflictu de Energia Atomica. Epistula pastoralis quam anno 1993 de Cura Pastorali Divortiatis et Renuptis edidit tumultum excitavit. In ea, Saier, una cum duobus aliis episcopis provinciae ecclesiasticae Rheni Superioris, Episcopo Moguntino Carolo ​​Lehmann et Episcopo Rottenburg-Stuttgartensi Gualtherio Kasper, proposuit ut Catholici divortiati et iterum nupti, post gravem conscientiae examen, Eucharistiam recipere, quamvis in statu canonico perturbato. „Alterzbischof Saier tot“, Radio Vaticana, 4 Ianuarii 2008.

Una cum Ioanne Landázuri Cardinali Ricketts, societatem inter Archidioecesim Friburgi Brisgoviae et ecclesiam Catholicam in Peruvia anno 1986 constituit.

Dum eo munere fungebatur, Congressus Catholici Friburgi Brisgoviae anno 1978 et Carolsruhae anno 1992 habiti sunt.

Kalendis Iuliis 2002, Ioannes Paulus Papa II renuntiationem Anscharii Saier accepit, qui ob causas valetudinis se abdicaverat.

 Mors 
Anscharius Saier 3 Ianuarii 2008 post gravem pugnam cum cancro, mortuus est. Sepultus est 10 Ianuarii in crypta episcopali apud Ecclesiam Cathedralem Friburgi Brisgoviae.

 De gestione abusuum 
In 2023, commissio quae abusum sexualem in Archidioecesi Friburgi Brisgoviae investigabat conclusit "mandatum Saier . . . translatione malefactorum et accusatorum necnon obscuratione et imperfecta archivorum custodia insignitum fuisse." Praeses coetus operarii de analysi archivorum, causidicus Eugenius Endress, de "omnino neglegentia" rei locutus est, affirmans rem "clarum casum occultationis" esse. Freiburger Missbrauchsstudie belastet Zollitsch und Saier schwer katholisch.de, 18 Aprilis 2023

 Honores et praemia 
 Civis Honorarius patriae suae Buchenbach (1972)
 Civis Honorarius municipii Sancti Petri (1977)
 Civis Honorarius Bethleemi
 Ordo Solis Peruviae, Peruvia (1990)
 Sodalis Honorarius Conferentiae Episcopalis Peruvianae
 Magna Crux Ordinis Meriti Rei Publicae Foederalis Germaniae (1992)
 Numisma Meriti Status Badeniae-Virtembergiae (1997)
 Magna Crux Ordinis Meriti cum Stella Ordinis Meriti Rei Publicae Foederalis Germaniae (2002)
 Doctoratus Honorarius a Facultate Theologica Universitatis Alberti-Ludovici Friburgi (2002)
 Numisma Aureum Sancti Toribii de Mogrovejo (Peruvia, 2002)
 Senator Honorarius Universitate Alberti-Ludovici Friburgi (2003)Ab isto honori Senatus Universitatis Friburgi se discessit die 24 Maii 2023, impulsum relatione mense Aprili anni 2023 ab "AG Aktenanalyse" edita de inquisitione abusus sexualis in Archidioecesi Friburgi Brisgoviae "ob gravem maleficium", cf.  Universitas Friburgi Elencus senatori honorariorum (PDF) apud uni-freiburg.de

 Bibliographia 
  Wolfgang Sauer: Oskar Saier. In memoriam et ad honorem. Typis Josef Fink, Lindenberg im Allgäu 2021, ISBN 978-3-95976-335-6
  Christoph Schmider: Die Freiburger Bischöfe: 175 Jahre Erzbistum Freiburg. Eine Geschichte in Lebensbildern. Typis Herder, Friburgi Br. 2002, ISBN 3-451-27847-2.
  Saier, Oskar. In: Walter Habel (ed.): Wer ist wer? Das deutsche Who’s who. 24. editio. Schmidt-Römhild, Lubecae 1985, ISBN 3-7950-2005-0, S. 1045.

 Notae 

 Nexus externi 


 [Anscharius Saier] apud Gcatholic.org



Categoria:Archiepiscopi Friburgenses
Categoria:Episcopi auxiliarii
Categoria:Episcopi titulares Ecclesiae Catholicae
Categoria:Theologi Germaniae